Ei ole mingit põhjust kahelda, et ka õppimine ehk protsess, mille käigus õppur hakkab käituma viisil,  mida ta kas ise või keskkond soovivad näha, allub ikka samadele seadustele, millele teisedki nähtused. Sellest annab tunnistust ka see, kui palju tähelepanu leiavad mõõtmise aktid - kontrolltööd, eksamid, tunnikontrollid jmt. Paraku nii kummaline kui see ka pole, need seostuvad pigem millegi ebameeldivaga - neid kardetakse, nendega hirmutatakse jne. Sealjuures peaks ju olema tegemist rõõmupäevaga - õppur saab ennast mõõta korralike mõõteriistade ja -protseduuridega.